## Odluka o općinskim porezima Općine Podstrana

### NN 119/2001 (28.12.2001.), Odluka o općinskim porezima Općine Podstrana

# OPĆINA PODSTRANA

2032

Na teme­lju članka
24. Zakona o izmjenama i dopunama Zakona o financira­nju jedinica lokalne
samouprave i uprave (»Narodne novine« broj 59/01) i članka 26. Statuta Općine
Podstrana (»Službenik glasnik općine Podstrana« br. 6/01) Općinsko vijeće
Općine Podstrana na 6. sjednici održanoj dana 13. prosinca 2001. donijelo je

## ODLUKU

### O OPĆINSKIM  POREZIMA

I. OPĆE ODREDBE

Članak 1.

Ovom odlukom se
utvrđuju stope, visina te način obračuna i plaća­nja općinskih poreza koji su
vlastiti izvori prihoda proračuna Općine Podstrana.

Članak 2.

Glede razreza,
naplate, žalbe, obnove postupka, zastare i drugih postupovnih odredaba pri
plaća­nju općinskih poreza shodno se primje­njuju propisi o porezu na dohodak.

II. VRSTE POREZA

Članak 3.

Općini Podstrana
pripadaju prihodi od s­ljedećih općinskih poreza:

1. prirez porezu na dohodak,

2. porez na potroš­nju,

3. porez na kuće za odmor,

4. porez na tvrtku ili naziv,

5. porez na neobrađeno obradivo po­ljoprivredno zem­ljište,

6. porez na
neizgrađeno građevno zem­ljište.

Prirez porezu na
dohodak

Članak 4.

Prirez porezu na
dohodak plaća se po stopi od 8%.

Članak 5.

Osnovica prireza porezu na dohodak iz članka 4. ove
Odluke je porez na dohodak ostvaren od obveznika čije je prebivalište ili
uobičajeno boravište na području Općine Podstrana.

Članak 6.

Prirez porezu na dohodak obvezan je obračunati,
obustaviti i na propisani uplatni račun uplatiti poslodavac istodobno s
isplatom dohotka, što znači da se isplata dohotka i uplata poreza i prireza
obav­lja istog dana.

Članak 7.

Pravne i fizičke osobe i druge financijske institucije
dužne su, na zahtjev upravnih tijela Općine Podstrana, dostaviti podatke,
odnosno omogućiti uvid u poslovne k­njige i evidencije zbog prikup­lja­nja
podataka potrebnih za utvrđiva­nja poreza i prireza.

Porez na potroš­nju

Članak 8.

Porez na potroš­nju
alkoholnih i bezalkoholnih pića i piva plaća se po stopi od 3%.

Članak 9.

Bezalkoholnim pićima
u smislu članka 8. ove odluke, smatraju se prirodni voćni sokovi (juice) kao i
sva osvježavajuća gazirana bezalkoholna pića te mineralne i gazirane vode, osim
kave i čaja.

Članak 10.

Osnovica poreza na
potroš­nju iz članka 8. ove odluke jest prodajna cijena pića po kojoj se pića
prodaju u ugostite­ljskim objektima bez poreza na dodanu vrijednost.

Članak 11.

Porez na potroš­nju
alkoholnih i bezalkoholnih pića i piva obveznik poreza obračunava i plaća do
15. u mjesecu za prethod­ni mjesec, na način propisan Zakonom o porezu na
dodanu vrijednost.

Obračunani porez
iskazuje se u evidencijama propisanim za obračun poreza na dodanu vrijednost.

Porez na kuće za
odmor

Članak 12.

Obveznici poreza na
kuće za odmor su pravne i fizičke osobe koje su vlasnici kuća za odmor.

Članak 13.

Kućom za odmor smatra se zgrada ili dio zgrade ili
stan koji se koriste povremeno ili sezonski.

Članak 14.

U postupku dokaziva­nja statusa kuća za odmor u smislu
odredbe članka 13. ove odluke, osim osobne iskaznice, uzimat će se u obzir i
sljedeća dokumentacija: putovnica, mjesto i visina nastanka troška električne
energije, vode, telefona, prijam poštanskih poši­ljki, potvrda o zasnovanom
radnom odnosu, izjava o izabranom liječniku, izjava svjedoka, mjesto podnoše­nja
porezne prijave i svi drugi dokazi.

Članak 15.

Kućom za odmor ne smatraju se gospodarske zgrade koje
služe za smještaj po­ljoprivrednih strojeva, oruđa i drugog pribora.

Članak 16.

Porez na kuće za odmor i odmarališta plaćaju obveznici
tog poreza po četvornom metru korisne površine, godiš­nje:

– strani držav­ljani 15,00 kuna,

– hrvatski držav­ljani koji porez na dohodak plaćaju
izvan Republike Hrvatske 15,00 kuna,

– pravne osobe sa sjedištem u Republici Hrvatskoj
15,00 kuna,

– hrvatski držav­ljani koji imaju prebivalište u
Republici Hrvatskoj izvan područja općine, 10,00 kuna,

– hrvatski držav­ljani koji porez iz dohotka ne
plaćaju na području općine 10,00 kuna,

– pravne osobe sa
sjedištem izvan područja općine a u Republici Hrvatskoj 10,00 kuna.

Članak 17.

Obveznik poreza na
kuće za odmor dužan je Poreznoj upravi koja vrši za općinu razrez poreza
dostaviti podatke koji se odnose na mjesto gdje se objekt nalazi, o korisnoj
površini objekta, te druge podatke potrebite za razrez poreza na imovinu
najkasnije do 31. ožujka godine za koju se porez razrezuje ili u roku 15 dana
kada je nastala promjena.

Članak 18.

Porez na kuće za
odmor plaća se u roku 15 dana od dana dostave rješe­nja o utvrđiva­nju poreza
na žiroračun Proračuna općine Podstrana 34400-630-1200, s pozivom na broj 21/22
1716 MB/JMBG obveznika poreza na kuću za odmor.

Porez na tvrtku
ili naziv

Članak 19.

Obveznici poreza na
tvrtku odnosno naziv su pravne i fizičke osobe koje su obveznici poreza na
dobit ili poreza na dohodak i re­gistrirane su za obav­lja­nje djelatnosti.

Članak 20.

Osobe iz članka 19.
ove odluke koje u svom sastavu imaju poslovne jedinice (prodavaonice, pogone,
prodajna mjesta i slično) obveznici su poreza na tvrtku za svaku poslovnu
jedinicu.

Članak 21.

Porez na tvrtku ili naziv plaćaju pravne i fizičke
osobe u godiš­njem iznosu od:

a) po­ljoprivreda, lov i šumarstvo, ribarstvo, u
iznosu od 260,00 kuna,

b) rudarstvo, prerađivačka industrija, opskrba
električnom energijom, plinom i vodom, građevinarstvo, trgovina na veliko i
malo, popravak motornih vozila te predmeta za kućanstvo, promet, skladište­nje
i veze, obrazova­nje, zdravstvena zaštita i socijalna skrb, kao i ostale
društvene, socijalne i osobne uslužne djelatnosti, 560,00 kuna,

c) ugostite­ljstvo, financijsko posredova­nje, poslova­nje
nekretninama, iznajm­ljiva­nje, i poslovne usluge u iznosu od 740,00 kuna.

Poslovne jedinice i pogoni inozemnih pravnih i
fizičkih osoba i poslovne jedinice i pogoni domaćih pravnih i fizičkih osoba
koje sjedište imaju izvan općine za svaku poslovnu jedinicu plaćaju 2000,00
kuna.

Članak 22.

Ako je na istom objektu istaknuto više tvrtki, odnosno
naziva iste pravne i fizičke osobe, plaća se samo jedan spomenuti iznos poreza.

Članak 23.

Porez na tvrtku, odnosno naziv, plaća se u roku od 15
dana od dana dostave rješe­nja kojim je porez na tvrtku odnosno naziv utvrđen.

Članak 24.

Obveznik poreza na tvrtku odnosno naziv, dužan je
tvrtku, odnosno naziv, promjenu imena tvrtke, odnosno naziva, i svaku drugu
promjenu što utječe na visinu poreza prijaviti nadležnom tijelu za financijske
poslove u roku 15 dana od upisa u re­gistar, odnosno od nastale promjene.

Porez na
neobrađeno obradivo po­ljoprivredno zem­ljište

Članak 25.

Porez na neobrađeno
obradivo po­ljoprivredno zem­ljište pla­ća se po jednom hektaru neobrađenog
obradivog po­ljopri­vrednog zem­ljišta, godiš­nje, u s­ljedećim iznosima:

1. na oranice                   250,00 kuna,

2. povrt­njaci                   250,00 kuna,

3. na voć­njake i vinograde 250,00 kuna.

Članak 26.

Plaća­nja poreza na neobrađeno po­ljoprivredno zem­ljište
oslobođeni su vlasnici po­ljoprivrednog zem­ljišta koji zbog invaliditeta ili
kronične bolesti nisu u mogućnosti obrađivati po­ljoprivredno zem­ljište.

Rješe­nje o invaliditetu i medicinsku dokumentaciju
kojom se dokazuje kronično obo­lje­nje, obveznici poreza na neobrađeno po­ljoprivredno
zem­ljište dužni su dostaviti nadležnom poreznom tijelu do 31. ožujka godine za
koju se utvrđuje razrez.

Porez na
neizgrađeno građevno zem­ljište

Članak 27.

Porez na neizgrađeno
građevno zem­ljište plaćaju pravne i fizičke osobe koje su vlasnici
neizgrađenog građevnog zem­ljišta i to godiš­nje.

U građevnoj zoni
ispod državne ceste D - 8 plaćaju porez
2,00 kune po četvornom metru građevnog zem­ljišta.

U ostaloj građevnoj
zoni osim za građevnu zonu Gor­nja Podstrana plaćaju po 1,00 kunu po četvornom
metru građevnog zem­ljišta.

Članak 28.

Obveznici poreza na
neizgrađeno građevno zem­ljište dužni su Poreznoj upravi koja za općinu
Podstrana vrši naplatu poreza sukladno ovoj odluci dostaviti podatke o mjestu i
veličini neizgrađenog građevnog zem­ljišta.

III. ZAVRŠNE
ODREDBE

Članak 29.

Kada obveznik poreza
i prireza porezu na dohodak dospjeli porez i prirez na dohodak ne plati u
propisanom roku, porez i prirez na dohodak prisilno se naplaćuje po odredbama
Opće­g poreznog zakona.

Članak 30.

Općina Podstrana
prenosi na Poreznu upravu poslove utvrđiva­nja, evidentira­nja, nadzora,
naplate i ovrhe radi naplate općinskih poreza iz ove Odluke.

Članak 31.

Stupa­njem na snagu ove odluke prestaje važiti Odluka
o općinskim porezima općine Podstrana (»Službeni glasnik Grada Splita« broj
2/94).

Članak 32.

Ova odluka stupa na
snagu osmog dana od dana objave u »Službenom glasniku Općine Podstrana« a
primje­njivat će se od 1. siječ­nja 2002. godine, osim odredbe članka 4. koji
stupa na snagu danom objave u »Narodnim novinama«, a primje­njivat će se od 1.
siječ­nja 2002. godine.

Klasa: 021-05/01-01/06
Urbroj: 2181-02/3-01-1
Podstrana, 13. prosinca 2001.

Predsjednik
Općinskog vijeća
**Nedi­ljko Plazonić,** v. r.

Odluka, NN 119/2001-2032